Kersboodskap - Stormfront
12-24-2006, 03:00 PM #1
SA MAGTE KLUB 1912 – 1994
Die einde van 2006 is in sig. Ons kan terugkyk op 'n jaar waarin die Here vir ons ongelooflik goed was. Ons wil Hom al die eer bring en ook elke lid/vriende bedank wat 'n rol gespeel het om dié jaar 'n reuse sukses te maak deur u getroue bydraes al was dit ook hoe gering.
Soos elke jaar het hierdie jaar ook sy hoogtepunte, laagtepunte, hartseer en blydskap gehad. Aan almal wat geliefdes aan die dood moes afstaan, my innige simpatie en medelye.
Dit is ook weer Kersfeestyd en omtrent almal jaag rond vir geskenke en om partytjies te reël vir dié groot dag. Hoewel almal smag om in dié tyd geluk en vrede te ervaar, is dit soms baie hartseer om te sien dat mense dié geluk op totaal verkeerde plekke soek.
Lukas 2:10: "En die Engel sê vir hulle: Moenie vrees nie, want kyk, ek bring vir julle 'n goeie tyding van groot blydskap wat vir die hele volk sal wees."
Die groot "groot blydskap" waarna die engel hier verwys is verseker nie na geskenke of partytjies nie. Ons moet onthou dat ons alleenlik ware blydskap in Jesus Christus kan ervaar, wat gebore is, maar ook in ons plek kom sterf het. Hy alleen kan vir ons ware vrede en blydskap in dié Kerstyd bring. Hy is ook die enigste een wat ons nooit sal teleurstel nie. Hy sê immers: "Ek sal jou nooit begewe en jou nooit verlaat nie." Hebr. 13:5.
Ek wil dus graag aan almal sê, al gaan jy nie 'n groot geskenk ontvang of groot partytjies bywoon nie, onthou jy sal ALTYD ware, ewigblywende geluk by Jesus vind. Kom ons almal maak seker dat ons, ons geluk en vrede in dié tyd net by Jesus alleen sal soek. Dit maak nie saak hoe neerdrukkend ons omstandighede mag wees nie, God is altyd teenwoordig en onder moeilike omstandighede reik Hy na ons uit.
Wees 'n herder en vervang jou boom met 'n kruis en duisende flikkerende liggies met net een groot kers... JYSELF! Sodat jou gesin in 2007 lig en hoop in Jesus kan volg, want wat anders kan ons deur hierdie donker tye van ons land se geskiedenis dra? Doen dit en daar sal elke dag Kersfees in jou huisgesin gevier word... wat 'n vooruitsig!
Menslik gewys lyk die taak om op hierdie wyse 'n nuwe toekoms uit te kap, amper onmoontlik. Maar Kersfees leer ons juis om as gelowiges nie deur 'n menslike bril te kyk nie.
Twee duisend jaar gelede is 'n kind gebore in 'n klein en onbekende dorpie in 'n agterlike deel van die magtige Romeinse Ryk. Die kind het groot geword en 'n prediker en 'n godsdienstige hervormer geword. Hy het net vir drie jaar kon preek voordat die Romeinse Koloniale owerheid hom tereggestel het omdat hy 'n oorlas geword het. Hierdie man het nooit 'n boek geskryf nie; het nie universiteit toe gegaan nie en het in sy hele lewe nie verder as 200 km van sy geboortedorp gereis nie. Deur 'n menslike bril gesien, is dit die storie van 'n menslike lewe wat klaaglik misluk het. 'n Onbekende lewe wat vroeg geëindig het in 'n verskriklike en oneervolle dood.
Het iemand ooit weer gehoor van hierdie man wat hulle Jesus genoem het?
Ja. Vandag gebruik die wêreld se ses duisend miljoen mense hierdie man se geboorte om die jaartal, elke dag se datum asook die kalender te bepaal. In meeste lande is daar 'n jaarlikse siklus van herdenkingsdae wat hierdie gekruisigde se "mislukte" lewe herdenk – van Paasfees tot Kersfees. Die Christelike kerke, wat na hierdie Christus vernoem is, het gesamentlik 'n paar duisend miljoen lede regoor die wêreld. Dit is vandag onmoontlik om enige plek in die wêreld te reis, sonder dat jy 'n kerk of 'n kapel, 'n katedraal of 'n tempel, 'n standbeeld of 'n kunswerk sal kry wat nie hierdie Jesus se lewe in herinnering roep of herdenk nie.
Wat 'n merkwaardige verhaal. Die kleine mosterdsaad het toe werklik 'n boom geword!
Twee duisend jaar gelede stuur God met een beweging die wêreld in 'n totaal ander rigting. Wat 'n troos dat die toekoms nie deur ons alleen uitgekap hoef te word nie maar in Sy hande is. Met een beweging kan ook Hy alles nuut en anders maak vir Suid-Afrika.
12-31-2006, 11:46 AM #2
I like you Frikkie and your work.
Hy het my nuut gemaak,ek het 'n blou kappie getrou en sien groen van die lewer wat die mosterd saad nie kom verwerk nie.